section_heading: Detaljne specifikacije
paragraph_text: BMW M3 GTS je limitirana inačica E92 M3 modela. Napravljen je u 150 primjeraka. Pokreće ga V8 4,4 L motor snage 450 ks. Poput CSL E46 M3 modela i ovaj je dostupan samo sa sekvencijalnim mjenjačem, M-DCT koji se koristi i u standardnim M3 modelima. Za razliku od M3 E46 CSL modela ovaj GTS je namijenjen isključivo vožnji na stazi, nema klimu, radio, stražnja sjedala a za sigurnost je dodan mini kavez iza sjedala. Maksimalna brzina je 305 km/h a 100 km/h stiže za 4,4 sekunde. Težak je 1605 kg odnosno 50 kg manje od standardnog M3.